റിസോര്ട്ടുകള് കേന്ദ്രീകരിച്ച് കഞ്ചാവ് വില്പന യുവാക്കള് പിടിയില് കല്പറ്റ: ജില്ലയിലെ റിസോര്ട്ടുകള് കേന്ദ്രീകരിച്ച് കഞ്ചാവും ലഹരി വസ്തുക്കളും വില്പന നടത്തുന്ന നാലു യുവാക്കള് പിടിയില്. താമരശ്ശേരി സ്വദേശികളായ ഷഹാന് 31, മുഹമ്മദ് റാഷിദ് 26, ബിജിന് 28, നിലമ്ബൂര് സ്വദേശി ജുനൈദ് 33 എന്നിവരാണ് പിടിയിലായത്. വൈത്തിരി, മേപ്പാടി, പടിഞ്ഞാറത്തറ, കല്പറ്റ ഭാഗങ്ങളിലെ റിസോര്ട്ടുകള് കേന്ദ്രീകരിച്ചാണ് സംഘം ലഹരി വസ്തുക്കള് വില്പന നടത്തിയത്. ഇവര് സഞ്ചരിച്ച മഹീന്ദ്ര ഥാര് വാഹനത്തില്നിന്ന് 510 ഗ്രാം കഞ്ചാവ് കണ്ടെടുത്തു. കോടതിയില് ഹാജരാക്കിയ പ്രതികളെ റിമാന്ഡ് ചെയ്തു.